‘বেটিং অ্যাপ’ কাণ্ডে এবার ইডির নজরে অঙ্কুশ হাজরা, কবে হাজিরার নির্দেশ!!

কলকাতা: অবৈধ বেটিং অ্যাপের প্রচার ঘিরে এবার আইনি জটিলতায় জড়ালেন টলিউড অভিনেতা(Tollywood actor) অঙ্কুশ হাজরা(Ankush Hazra)। আগামী মাসে এনফোর্সমেন্ট ডিরেক্টরেট (Enforcement Directorate,ED)-এর দপ্তরে তাকে হাজিরা দিতে বলা হয়েছে বলে খবর। সূত্রের খবর, আগামী ১৬ সেপ্টেম্বর তাকে কেন্দ্রীয় তদন্তকারী সংস্থার সামনে বয়ান রেকর্ড করতে হবে।

আরও পড়ুন:ইনস্টাগ্রামের পেজে একগুচ্ছ ছবি পোস্ট জয়ার

গত এক বছর ধরে অবৈধ বেটিং অ্যাপের( Betting-related case) প্রচারের বিরুদ্ধে কেন্দ্রীয় তদন্তকারী সংস্থা সক্রিয় হয়েছে। ইতিমধ্যেই এই অভিযোগে বলিউড ও দক্ষিণী ফিল্ম ইন্ডাস্ট্রির একাধিক অভিনেতা এবং কয়েকজন ক্রিকেটারকে জিজ্ঞাসাবাদ করা হয়েছে। সেই তালিকায় রয়েছেন বিজয় দেবেরাকোন্ডা, রানা দাগ্গুবতী, হরভজন সিং, সুরেশ রায়নার মতো জনপ্রিয় তারকারা। এবার সেই তালিকায় যুক্ত হলো অঙ্কুশের নাম।

জনপ্রিয় তারকাদের সমাজিক মাধ্যমের বিপুল প্রভাবকে কাজে লাগিয়ে এই বেটিং সংস্থাগুলো তাদের অ্যাপের প্রচার করে বলে অভিযোগ। এর ফলে সাধারণ মানুষ, বিশেষত মধ্যবিত্ত ও নিম্ন-মধ্যবিত্ত পরিবারগুলি আকৃষ্ট হচ্ছে এবং আর্থিক ক্ষতির শিকার হচ্ছেন। ইডি এই অবৈধ কার্যকলাপের বিরুদ্ধে তদন্ত চালিয়ে যাচ্ছে এবং সেই তদন্তের অংশ হিসেবেই অঙ্কুশকে জিজ্ঞাসাবাদ করা হবে।

এই বিষয়ে সংবাদমাধ্যম অঙ্কুশের সঙ্গে যোগাযোগের চেষ্টা করলে তার ফোনটি বন্ধ পাওয়া যায়।

দেখুন অন্য খবর: